สวัสดีค่ะ สอบถามหน่อยค่ะ คือทานยาคุมฉุกเฉินหลังมีเพศสัมพันธ์กับแฟนไป(หลั่งใน) ซึ่งเป็นช่วงตกไข่พอดี(จากที่เช็คในแอพ) วันที่ 5 พ.ย. จากนั้น 12 ชั่วโมงก็ทานยาคุมไปค่ะ (เช้าวันที่ 6 พ.ย.) ซึ่งจริงๆ เราเพิ่งทานยาคุมแบบแผงไปค่ะ ได้ 4 วันได้ (แต่คิดว่าไม่น่าจะมีผลต่อการคุมกำเนิด เพราะยังไม่ครบ 2 อาทิตย์ ทานช่วงวันที่ 30 ตค - 2 พย. ) จริงๆ วันที่ทานยาคุมฉุกเฉินวันแรก ประมาณ 8 ชม. ก็มีเลือดออกมาค่ะ แต่ไม่มาก แล้วก็หายไป ตอนนี้คือ ทานยาคุมฉุกเฉินครบ 3 วัน แล้วมีเลือดออกมาค่ะ แต่ยังไม่ถึงรอบเดือน 1. การที่เลือดออกคือผลจากฮอร์โมนใช่มั้ยคะ ไม่ใช่ประจำเดือน 2. เลือดตรงนี้สามารถบอกเราได้มั้ยคะ ว่าเราตั้งครรภ์รึว่าไม่ตั้งครรภ์ แล้วมีโอกาสตั้งครรภ์สูงมั้ยคะ 3. ควรตรวจครรภ์อีกทีตอนไหนคะ ขอบล่วงหน้านะคะ ^^
สวัสดีค่ะ หากได้เริ่มทานยาคุมกำเนิดภายใน 1-5 วัน นับจากวันแรกที่มีประจำเดือนมา ยาคุมกำเนิดก็จะออกฤทธิ์ในการป้องกันการตั้งครรภ์ได้ทันที โดยจะช่วยป้องกันการตั้งครรภ์ได้มากกว่า 99% หรือมีโอกาสตั้งครรภ์น้อยกว่า 1%แต่หากไม่ได้เริ่มทานยาคุมกำเนิดภายใน 1-5 วัน นับจากวันแรกที่มีประจำเดือนมา ยาคุมจะยังไม่สามารถออกฤทธิ์ในการป้องกันการตั้งครรภ์ได้ทันที ต้องทานต่อเนื่องไปอย่างน้อย 7 วันก่อน ดังนั้น หากทานไปเพียง 4 วัน ก็จะมีโอกาสตั้งครรภ์ได้ อย่างไรก็ตาม หากได้ทานยาคุมฉุกเฉินไป ยาคุมฉุกเฉินก็จะช่วยป้องกันการตั้งครรภ์ได้ประมาณหนึ่งค่ะสำหรับเลือดที่ออกหลังจากที่ทานยาคุมฉุกเฉินไป 3 วัน อาจเป็นผลจากยาคุมฉุกเฉิน หรือผลจากยาคุมกำเนิดที่ทานก็ได้ค่ะ ไม่ได้ถือเป็นเลือดประจำเดือน เพราะเลือดประจำเดือนนั้น จะมาเมื่อทานยาคุมจนครบ 21 เม็ดแล้วค่ะการที่มีเลือดออกมานี้ ไม่ได้เป็นการบอกว่าจะมีการตั้งครรภ์หรือไม่แต่อย่างใดค่ะ หากต้องการจะทราบว่ามีการตั้งครรภ์หรือไม่ ก็ให้ตรวจหลังจากที่มีเพศสัมพันธ์ไปแล้วอย่างน้อย 2 สัปดาห์ค่ะ